ACORDO RELATIVO A DEDICACIÓN PARCIAL DO CARGO DE CONCELLEIRO DELEGADO DAS FACULTADES DE DIRECCIÓN E XESTIÓN INTERNA DAS ÁREAS DE EVENTOS, MERCADOS, URBANISMO E APOIO Á CULTURA
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 12/07/2019)

A efectos de coñecemento xeral, efectúase a publicación do acordo adoptado na sesión extraordinaria celebrada polo Pleno do Excmo. Concello de A Estrada o 21 de xuño de 2019, relativo á dedicación parcial do cargo de Concelleiro delegado das facultades de dirección e xestión interna das áreas de urbanismo, eventos e mercados e apoio á cultura: “Vista a proposta da Alcaldía-Presidencia de data 18/06/2019, en relación co asunto que se trata de seguido. Constituída a Corporación local en sesión celebrada o 15 de xuño de 2019, como consecuencia das eleccións locais do día 26 de maio de 2019, convocadas por Real Decreto 209/2019, de 1 de abril, polo que se convocan eleccións locais e ás Asembleas de Ceuta e Melilla para o 26 de maio de 2019, de conformidade co disposto no artigo 38 do RD 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF). Considerando que o artigo 75 da Lei 7/1985 reguladora das Bases do Réxime Local e o artigo 13 do RD 2568/1986 polo que se aproba o Regulamento de Organización, Funcionamento e Réxime Xurídico das Entidades Locais, dispoñen que os membros das Corporacións Locais percibirán retribucións polo exercicio dos seus cargos e por desenvolver responsabilidades que así o requiran cando os desempeñen con dedicación parcial ou exclusiva, en cuxo caso serán dados de alta no Réxime de Seguridade Social, asumindo a Corporación o pagamento das cotas empresariais que correspondan. Visto que o artigo 75.2 da Lei 7/1985 establece que os membros das Corporacións locais que desempeñen os seus cargos con dedicación parcial por ostentar delegacións ou desenvolver responsabilidades que así o requiran percibirán retribucións polo tempo de dedicación efectiva ás mesmas, e nos acordos plenarios de determinación dos cargos que leven aparellada esta dedicación parcial e as retribucións das mesmas deberase conter o réxime dedicación mínima necesaria para a percepción das retribucións. Visto o informe da Sra. Interventora municipal de 18/06/2019, emitido con Concello da Estrada carácter favorable e coa salvedade de que esta proposta conleva a necesidade de modificación do Anexo de Persoal. Primeiro.— Recoñecer e aprobar a dedicación parcial para o cargo de Concelleiro delegado das facultades de dirección e xestión interna das áreas de Urbanismo, Eventos e Mercados e Apoio á Cultura. Segundo.— O réxime de dedicación mínima será do 50% do que constitúe a xornada habitual dun funcionario (que é de 37,5 horas semanais). As correspondentes horas semanais desenvolveranse cun horario flexible. Terceiro.— Establécese a contía a percibir en 20.000,00 euros brutos anuais. Cuarto.— Proceder a dar a alta no Réxime Xeral da Seguridade Social, asumindo o Concello o pagamento das cotas empresariais que lle correspondan. Quinto.— Para que este acordo resulte efectivo, será preciso que o concelleiro en concreto aporte a correspondente aceptación por escrito e declaración sobre as retribucións que poida percibir con cargo aos Orzamentos doutras Administracións públicas. E que, previa fiscalización da Intervención municipal, se dite o correspondente Decreto de Alcaldía en execución do presente, recoñecendo todas esas circunstancias. Asemade, e se en virtude da súa declaración sobre as retribucións que poida percibir, resulta de aplicación a normativa sobre incompatibilidades, adoptarase previamente o acordo plenario que puidera corresponder.” A ALCALDE, (documento asinado electronicamente á marxe)